Vilnius, 2024 m. lapkričio 28 d.

**„Lidl“ atidarė antrąją medinės konstrukcijos parduotuvę Lietuvoje**

**Lapkričio 28 dieną prekybos tinklas „Lidl“ atidarė antrąją medinės konstrukcijos parduotuvę Lietuvoje. Išskirtinė parduotuvė duris atvėrė šalia Vilniaus esančiame Bukiškyje, adresu Draugystės g. 2M. Naujoji parduotuvė atidaryta strategiškai patogioje vietoje – prie automobilių magistralės A2 Vilnius–Panevėžys. Parduotuvė kasdien veiks nuo 8 iki 22 valandos.**

Tai jau antroji tokio tipo medinio konstruktyvo parduotuvė Lietuvoje. Pirmąją tokią parduotuvę „Lidl“ spalio 24 dieną atidarė Vilniuje, Riešėje. Šių parduotuvių tiek laikančios konstrukcijos, tiek išorės sienos yra pagamintos iš medienos. Taip pat parduotuvės pasižymi mediniu fasadu, o dalis vidaus sienų yra padengtos medžio danga.

„Džiaugiamės atidarydami dar vieną tvaresnę parduotuvę Lietuvoje. Medienos naudojimas statybose ženkliai prisideda prie CO2 mažinimo, todėl naujosios parduotuvės pastatas prisidės ir prie tvaresnės aplinkos kūrimo. Atidarymo proga taip pat surengėme šventę ir Bukiškio bendruomenei, žinoma, kviečiame visus pasinaudoti ir puikiais pasiūlymais maisto bei ne maisto prekėms. Prisidėjome ir prie infrastruktūros gerinimo“, – teigė „Lidl Lietuva“ korporatyvinių reikalų ir komunikacijos vadovas Antanas Bubnelis.

Statant parduotuvę buvo atlikti šalia esančios dalies Draugystės gatvės rekonstrukcijos darbai – rekonstruota minėta gatvės dalis, nutiesta nauja asfalto danga, įrengtas naujas gatvės apšvietimas, pėsčiųjų perėja. Pėsčiųjų patogumui taip pat įrengtas šaligatvis. Prie naujosios parduotuvės veikia tvaresnį transportą skatinančios elektromobilių įkrovimo stotelės – jos įrengtos trys.

Norėdamas dar labiau prisidėti prie gamtos tausojimo ir saugojimo, prie medinės konstrukcijos parduotuvės „Lidl“ įrengė ir dar vieną medinį statinį – vabzdžių namelį, kuris suteikia saugią buveinę vabzdžiams, tokiems kaip bitės, boružės ar drugiai. Šie nameliai skatina biologinę įvairovę ir padeda išlaikyti sveiką ekosistemą soduose, miestuose ar gamtinėse teritorijose. Šis namelis – dovana ir vietos bendruomenei, kuri galės atvykti ne tik apžiūrėti išskirtinį statinį, bet ir naudoti jį edukaciniais tikslais – susipažinti su gyvąja gamta, stebėti, kaip sekasi „namelio gyventojams“.

Atidarymo proga pirmieji pirkėjai buvo vaišinami gėrimais bei saldumynais, jiems įteikti ir specialiai atidarymui sukurti daugkartiniai pirkinių maišeliai. Be visų pramogų, atidarymo proga klientų laukia specialūs pasiūlymai tiek maisto, tiek ne maisto prekėms, kurie leis apsipirkti už jau įprastą žemą „Lidl“ kainą. Naudojantys „Lidl Plus“ mobiliąją lojalumo programėlę galės pasinaudoti ir specialiu pasiūlymu – įsigyti šokoladą vos už 1 centą. Šiuo pasiūlymu bus galima pasinaudoti iki gruodžio 1 dienos. Dar neturintys „Lidl Plus“ programėlės, ją nemokamai gali atsisiųsti iš „App Store“ ir „Google Play“. Atsisiuntus programėlę reikia užsiregistruoti, kad būtų galima naudotis specialiais kuponais ir asmeniniais pasiūlymais.

Šiuo metu Lietuvoje veikia 78 „Lidl“ parduotuvės 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Tel. +370 5 267 3228, mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)